ในฐานะทนายความ กรณีจำเลยในคดีแพ่งไม่สามารถยื่นคำให้การภายในระยะเวลาที่กำหนด จำเป็นต้องมีเหตุอะไรบ้างจึงจะสามารถขอขยายระยะเวลาจากศาลได้? และหลักเกณฑ์ในการพิจารณาของศาลมีอะไรบ้าง?
ตามประมวลกฎหมายวิธีพิจารณาความแพ่ง มาตรา 23   ศาลมีอำนาจขยายหรือย่นระยะเวลาตามที่กำหนดไว้ในประมวลกฎหมายนี้  หรือตามที่ศาลได้กำหนดไว้   หรือระยะเวลาที่เกี่ยวด้วยวิธีพิจารณาความแพ่งอันกำหนดไว้ในกฎหมายอื่น   เพื่อให้ดำเนินหรือมิให้ดำเนินกระบวนพิจารณาใด ๆ ก่อนสิ้นระยะเวลานั้น   แต่การขยายหรือย่นเวลาเช่นว่านี้ให้พึงทำได้ต่อเมื่อมีพฤติการณ์พิเศษ   และศาลได้มีคำสั่งหรือคู่ความมีคำขอขึ้นมาก่อนสิ้นระยะเวลานั้น   เว้นแต่ในกรณีที่มีเหตุสุดวิสัย
กรณีที่จำเลยไม่สามารถยื่นคำให้การภายในระยะเวลาที่กำหนด   จำเป็นต้องมี เหตุ ดังต่อไปนี้จึงจะสามารถขอขยายระยะเวลาจากศาลได้

มีพฤติการณ์พิเศษ: 
หมายถึง เหตุที่ทำให้ไม่อาจดำเนินกระบวนพิจารณาภายในกำหนดระยะเวลานั้นได้ และต้องมิได้เกิดจากความผิดพลาดหรือบกพร่องของคู่ความ ตัวอย่างของพฤติการณ์พิเศษ เช่น
-โจทก์เพิ่งได้รับสำเนาคำพิพากษา ก่อนครบยื่นอุทธรณ์เพียง 3 วัน
-จำเลยป่วยหนักหรือได้รับบาดเจ็บสาหัส ไม่สามารถไปศาลหรือติดต่อทนายความได้
-ทนายความของจำเลยประสบอุบัติเหตุเสียชีวิต หรือลาออกกะทันหัน
-เกิดภัยพิบัติทางธรรมชาติ ทำให้จำเลยไม่สามารถเดินทางไปศาลได้

มีเหตุสุดวิสัย: 
หมายความถึง เหตุที่ทำให้ศาลไม่สามารถมีคำสั่งขยายหรือย่นระยะเวลาหรือคู่ความไม่สามารถมีคำขอขยายหรือย่นระยะเวลาก่อนสิ้นระยะเวลาที่กฎหมายกำหนดเพื่อให้ดำเนินหรือไม่ดำเนินกระบวนพิจารณาอย่างใดอย่างหนึ่ง ไม่จำเป็นต้องเป็นเหตุที่เกิดจากภัยธรรมชาติตาม ป.พ.พ. มาตรา 8 ตัวอย่างของเหตุสุดวิสัย เช่น
-เกิดเหตุเพลิงไหม้สำนักงานทนายความ ทำให้เอกสารสำคัญของคดีถูกทำลาย
-จำเลยถูกคุมขังโดยมิชอบด้วยกฎหมาย ไม่สามารถติดต่อทนายความได้
-เกิดเหตุจลาจลหรือความไม่สงบในพื้นที่ ทำให้จำเลยไม่สามารถเดินทางไปศาลได้

หลักเกณฑ์ในการพิจารณาของศาล   มีดังนี้
-ศาลจะพิจารณาจากคำร้องขอของจำเลย ว่ามีเหตุผลเพียงพอหรือไม่
-ศาลจะพิจารณาจากพฤติการณ์ของคดี ว่าจำเลยมีความประมาทหรือเลินเล่อหรือไม่
-ศาลจะพิจารณาจากผลเสียที่จะเกิดขึ้น หากศาลไม่อนุญาตให้ขยายระยะเวลา
-ศาลจะพิจารณาจากดุลยพินิจของศาล

ตัวอย่างคำพิพากษาฎีกา
-ฎีกาที่ 176/2535 จำเลยอ้างว่า เตรียมค่าธรรมเนียมมาไม่พอมาวางศาล ทนายจำเลยบอกให้จำเลยที่ 1 เบิกเงินจากธนาคาร จำเลยเบิกเงินไม่ทัน ยังถือไม่ได้ว่าเป็นพฤติการณ์พิเศษ
-ฎีกาที่ 2569/2535 อ้างว่า เข้าใจผิดว่ายังไม่สิ้นระยะเวลาเนื่องจาก เสมียนทนายประมาทเลินเล่อในการตรวจดูคำสั่งศาลผิดพลาด ไม่ใช่เหตุสุดวิสัย
3.ประมวลกฎหมายแพ่งและพาณิชย์,4.ประมวลกฎหมายวิธีพิจารณาความแพ่งฯ(วิแพ่ง),97.วิชาว่าความและทนายความ คำฟ้อง คำให้การและคำร้องขอ มรรยาททนายความ